
Mieli Tradicijos draugai! 

Šis kuklus aplinkraštis jūsų rankose yra skirtas tolimesniam bendravimui su jumis. 
Mes tikimės jį išleisti kaip galėdami greičiau ir su mažesnėmis pertraukomis. Juo 
norime jus informuoti apie mūsų veiklą, o taip pat, vienu - kitu straipsniu ir jums 
ateityje padėti gilinti supratimą apie bažnyčios tradiciją ir dvasinį gvenimą. 
Prašome, galite drąsiai kreiptis į mus su jus dominančiais klausimais ar pasiūlymais 
adresu, nuorodytu paskutiniame aplinkraščio puslapyje. 

Jūsų Kristuje 


kun. Josef Persie, prioras 


Šventojo Ignaco Lojolos Dvasinės Pratybos 
(Rekolekcijos) 


Šv. Ignacas Lojola (1491-1556) gimė Ispanijos baskų krašte, Lojolos tvirtovėje, 
kilmingoje šeimoje. Jis tapo riteriu ir ėmė tarnauti Ispanijos karaliaus armijo- 
je. Kilus karui, Ignacas buvo sunkiai sužeistas. Besigydant jam į rankas papuolė 
šventųjų gyvenimų aprašymai. Apmąstęs savo paties gyvenimą, jis nusprendė 
iš paprasto žemiško kario tapti dvasios kariu ir paskirti visą gyvenimą Dievui 
bei Katalikų Bažnyčiai. Ignacui Lojolai dalyvaujant dominikonų organizuotose 
Dvasinėse pratybose, pati Dievo Motina, Švč. Mergelė Marija, pasakė jam, kaip 
sukurti Dvasines pratybas, kurioms buvo lemta tapti visų geriausiomis... Šv. 
Ignaco Dvasinės pratybos - tai susikaupimo, maldos ir dvasinio apsivalymo 
dienos. Tūkstančiai žmonių visame pasaulyje šių Pratybų dėka atrado tikrąjį 
katalikų tikėjimą, pradėjo naują gyvenimą, išgirdo Dievo pašaukimą kunigys- 
tei ar vienuoliškai tarnybai. 


Kam gi šios pratybos reikalingos „paprastam“ žmogui? 


Kiekvienas žmogus turėtų nors kartą gyvenime savęs paklausti: 
Iš kur aš atėjau ir kur einu? 
Kas gi iš tikrųjų manęs laukia po mirties? Kaip tam pasiruošti? 

Koks mano gvenimo tikslas? 

Kaip gyventi, kad jį pasiekčiau? Ar taip aš gyvenau iki šiol? 

Kokią vietą man gyvenime turėtų užimti mano Kūrėjas ir Išganytojas? 

Ar turiu klausyti Jo įsteigtos Katalikų Bažnyčios ir naudotis šventaisiais sa- 
kramentais? 


Jei žmogus mąsto apie savo sielą, jam anksčiau ar vėliau iškyla panašūs klau- 
simai. Neatsakę į juos, nežinosime, kaip elgtis su savo siela - svarbiausia mūsų 
„aš“ dalimi, nebūsime tikri dėl savo ateities šiame gyvenime ir amžinybėje. Į 
tokius rimtus klausimus tiesiog sunku atsakyti pasaulio triukšme. Dievas kal- 
ba mums tyloje ir ramybėje. Šimtus metų žmonės, siekdami tokios tylos, ke- 
lioms dienoms ar net savaitėms išvykdavo iš savo kasdieninės aplinkos į ramią 
nuošalią vietą, kad galėtų dalyvauti dvasininkų rengiamose rekolekcijose. Juk 
Dievas geriausiai atskleidžia dvasines paslaptis savo tarnų kunigų lūpomis. 


Kas gi vyksta šv. Ignaco rekolekcijose? 


Lotyniškas žodis recollectio reiškia „surinkimas iš naujo". Tai tarsi proga su- 
rinkti į vieną harmoningą visumą pasaulio rūpesčiuose „išbarstytą" savo sielą, 
niekieno netrukdomam įvertinti jos būklę, pataisyti joje tai, kas netvarkoje ir 
sustiprinti ją dvasinio gyvenimo išbandymams. Turime apginkluoti savo sielą 
gyvenimo kovai, kad ji išvengtų amžinos pražūties pragare ir pasiektų savo 
tikslą - amžiną gyvenimą dangaus laimėje. Nepaisant to, kad žiniasklaida ir 
daugumas žmonių apie tai nebekalba, dangus, skaistykla ir pragaras realiai eg- 
zistuoja. Į dangų galima nueiti tik per Katalikų Bažnyčią. Tai nėra pasenusios 
pažiūros ar „fundamentalizmas“, kaip madinga sakyti mūsų laikais. Dangus 
arba pragaras yra amžina, laike nekintanti realybė, laukianti kiekvieno žmo- 
gaus, tai tiesa, kurią Katalikų Bažnyčia daugelį kartų iškilmingai patvirtino 
savo neklystamu mokymu. Apie tai plačiau išgirsite rekolekcijose. 


Pasiekti amžiną laimę dangaus karalystėje nėra taip lengva, kaip daug kam šio- 
mis dienomis atrodo. Ne veltui šv. Ignacas pavadino rekolekcijas „Dvasinėmis 
pratybomis“. Siela, kaip ir kūnas, reikalauja priežiūros, susirgus - gydymo bei 
pratybų, stiprinančių jos sveikatą. Begalinės tėviškos meilės skatinamas, Die- 
vas per mūsų Motiną Mariją ir šv. Ignacą palengvino sunkią mūsų gyvenimo 
kelionę ir dovanojo žmonijai rekolekcijas. 


Kiekvieną rekolekcijų dieną aukojamos tradicinės lotyniškos šv. Mišios, skai- 
tomos paskaitos apie Dievą ir mūsų santykį su Juo bei asmeniškai atliekamos 
meditacijos - paskaitose aptartų temų apmąstymai. Tikra meditacija - tai tarsi 
žmogaus sielos pokalbis akis į akį su Dievu, bandymas sužinoti, ko Dievas nori 
iš manęs. Meditacijoje tarsi veidrodyje pamatau, ką sieloje reikia pakeisti, kad 

ji patiktų Kūrėjui ir taptų Jo atvaizdu. Svarbus žingsnis į tai yra dalinė ar viso 
gyvenimo išpažintis. 

Tyla ir išmintingas kunigo patarimas padės man sužinoti, kokiu gyvenimo ke- 
liu eidamas geriausiai įvykdysiu Dievo valią. Rekolekcijos - geriausias laikas 
tokiam pasirinkimui. 


Šv. Ignaco Lojolos dvasinės pratybos — šimtmečiu išbandytas būdas atrasti 
Dievą sau ir save Dievui. 


Šv. Ignaco užrašytos rekolekcijos buvo popiežių pripažintos geriausiomis Baž- 
nyčioje ir tinkamomis visais laikais bet kokio išsilavinimo bei amžiaus žmo- 
nėms. Jos nėra kokios atskiros dvasinės mokyklos metodas, tai universali 
priemonė VISIEMS. 


Popiežius Pijus XI vardija didžiausius Naujųjų laikų šventuosius, gyrusius šias 
rekolekcijas: benediktinas pal. Liudvikas de Blois, vyskupai šv. Pranciškus Sa- 
lezietis ir šv. Karlas Boromėjus, šv. Vincentas Paulietis, šv. Jonas Bosko, šv. 
Juozapas Cafasso, tėvas Lonter, dominikonas pal. Liudvikas iš Grenados, taip 
pat šv. Teresė Avilietė, šv. Teresė iš Lisieux, šv. Teresė Couderc ir kiti. Šventumo 
siekti juos paskatino būtent šios Dvasinės pratybos. 


Popiežiaus Pauliaus III Apaštaliniai laiškai patvirtina ir rekomenduoja šias 
Pratybas. „Mūsų apaštalinio autoriteto amžinam atminimui, šiuo mūsų patiki- 
mo mokymo laišku mes aprobuojame, einame ir patvirtiname tas Instrukcijas 
arba Dvasines pratybas ir viską, kas jose rašoma, visa mūsų galia paragindami 
Viešpatyje abiejų lyčių tikinčiuosius, visus ir kiekvieną asmeniškai, išnaudo- 
ti šias dievobaimingumo kupinas Pratybas ir jų išganingus pamokymus savęs 
formavimui" (1548). 


Pratybų veiksmingumas ir aktualumas šiandien 


Remdamasis Šv. Ignaco Pratybų vedimo praktika, popiežius Pijus XII teigia: 
„Netiesa, kad tas metodas prarado savo veiksmingumą arba kad jis jau nebea- 
titinka šiuolaikinio žmogaus reikalavimų. (...) Galima pagalvoti, kad Šv. Igna- 
cas parašė jas specialiai mūsų epochai... “ (1952). „Kokia nelaimė, kai aplei- 
džiamos tos pratybos!" (Paulius VI) 


„Rekolekcijų Manresoje metu Šv. Ignacas iš pačios Dievo Motinos sužinojo, 
kaip kovoti Viešpaties metodu. Jis tarsi iš Jos rankų priėmė tas nuostabias tai- 
sykles ir nurodymus, (...) kuriais naudotis turi mokėti kiekvienas geras Jėzaus 
Kristaus karys. (...) Noriai kalbame apie Pratybas, kurios, anot tradicijos, yra 
duotos šv. Ignacui iš dangaus. Nenorime blogai vertinti kitų tokio pobūdžio 
pratybų, bet Pratybose, vedamose pagal Šv. Ignaco metodą, viskas pateikiama 

su tokia išmintimi, viskas taip tarpusavyje susiję, kad jeigu tik žmogus neuž- 
sisklęs joms ir Dievo malonei, jos atnaujins žmogų iki pat sielos gelmių bei pa- 
dės jam visiškai atsiduoti Dievo vadovavimui". (Pijus XI „Meditantibus Nobis", 
1522). 


„Be jokios abejonės, šiais laiptais siela pakyla į aukščiausią tobulumą ir švelniai 
vienijasi su Dievu, veikiama Jo malonės. (...) Jo stebuklingoji Pratybų knyga yra 
plona, bet pripildyta dangiškos išminties. Tai universaliausia iš visų išganymo 
ir sielos tobulinimo taisyklių, neišsenkantis kilniausio ir patvariausio pamaldu- 
mo šaltinis, patyręs vadovas, padedantis sieloms pasikeisti ir patraukiantis jas 
iki dvasinio gyvenimo aukštumų". (Pijus XI, Enciklika „Mens Nostra"). 


Pratybų autentiškumo svarba 


„Šv. Ignaco Pratybos visada bus viena iš veiksmingiausių priemonių pasaulio 
dvasiniam atgimimui ir jo teisingai tvarkai pasiekti, bet su sąlyga, kad jog išliks 
autentiškomis Šv. Ignaco Pratybomis" (popiežius Pijus XII, 1948.10.24). Deja, 
dabar jau mažai kas beorganizuoja šias Pratybas ir mažai kas jose dalyvauja. 
Šv. Tėvo Pauliaus VI-jo žodžiais tariant, jos apleistos, dėl to kyla daug nelaimių 
šių dienų pasaulyje. Žmonės nebežino, ką daryti su savo siela, kad ji gyventų 
pilnavertį gyvenimą čia žemėje ir pelnytų amžinybę. Ko gero, mūsų laikai pa- 
vojingesni sielai nei šv. Ignaco epocha. 


Jeigu šiandien šios rekolekcijos ir vedamos, tai nebe autentišku šventojo Igna- 
co metodu, o nekatalikišku modernistiniu būdu, nutylint svarbiausius reko- 
lekcijų dalykus. Todėl, kaip minėjo Pijus XII, jos praranda savo veiksmingumą. 
Tačiau ta Ignaco Lojolos įkurto jėzuitų ordino dalis, kuri modernistinių Baž- 
nyčios reformų sūkuryje pasiryžo likti ištikima katalikų Tradicijai, išsaugojo 
autentišką rekolekcijų metodą ir išmokė jo katalikų kunigus, susibūrusius į Šv. 
Pijaus X kunigų broliją. Šie kunigai aktyviai rengia autentiškas šv. Ignaco Pra- 
tybas visame pasaulyje, kasmet siūlydami galimybę jose dalyvauti ir Lietuvos 
žmonėms. 


Arverta man įjas eiti? Ar vertajoms skirti 5 dienas iš 365-ių, jeigu laiko trūksta 
net „būtiniausiems“ dalykams? Jei kyla tokie klausimai, tiesiog prisiminkime 
paties šv. Ignaco Lojolos žodžius: „Mes nieko negalime padaryti be Kristaus. 
Mes esame niekas be Kristaus. Mes būsime niekas be Kristaus...“ 


Artimiausios rekolekcijos vyks Šv. Kazimiero priorate, Birutės g.l, Kaune: 
Rugpjūčio 10 -15 dienomis (moterims), 

Rugpjūčio 17 - 22 dienomis (vyrams). 

Norinčius dalyvauti jose, prašome užsirašyti iš anksto. 

VšĮ „Laetitia leidybinio projekto „Už tradiciją“ knygos 


Siūlome įsigyti knygynuose, o taip pat Šv. Kazimiero priorate, Birutės g. 1, 
Kaunas. 


Tėvas Emanuelis - TRAKTATAS APIE BAŽNYČIOS TARNYSTĘ 

Minkštas viršelis, 52 p. Kaina 2 Lt. 

Žymaus prancūzų klebono, benediktino vienuolio, dvasinio rašytojo patarimai 
broliams kunigystėje, kaip išlaikyti maldos dvasią Bažnyčios tarnystėje. 


TRADICINĖS IR NAUJOSIOS MIŠIOS 

1969 m. liturginės reformos problema (straipsnių rinkinys) 

Minkštas viršelis, 622 p. Kaina 20 Lt. 

Detali teologinė ir liturginė Naujųjų Mišių analizė atskleidžia, kad šios apeigos 
nesuderinamos su katalikų Tradicija. Trumpa Romos ritualo istorija, visas tra- 
dicinių ir Naujųjų Mišių tekstas. 


Šveicarijos fondas „UŽ GYVYBĘ“ - 

„MIRJAM... KODĖL TU VERKI?“ Moterų kančios po aborto 

Minkštas viršelis, 184 p. Kaina 5 Lt. 

Autentiški moterų liudijimai apie išgyvenimus po aborto (poabortinį sindro- 
mą). Knyga atvirai sako tiesą apie negimusių vaikų žudymą ir jo pasekmes pa- 
čiai motinai. 


Šv. Vincentas Lerinietis - PRIMINIMAS 

Minkštas viršelis, 72 p. Kaina 5 Lt. 

Tai klasikinis veikalas apie Tradicijos reikšmę Bažnyčioje, kuriuo rėmėsi popie- 
žiai ir Bažnyčios susirinkimai. Ši knyga parašyta V amžiuje, bet kaip niekada 
aktuali šiais modernizmo laikais. 


Arkivysk. Marcel Lefebvre - 

ATVIRAS LAIŠKAS SUTRIKUSIEMS KATALIKAMS 

Minkštas viršelis, 160 p. Kaina 7 Lt. 

Kodėl žymus misionierius ir hierarchas ryžtasi konfliktui su Roma? Nes iškilo 
grėsmė katalikų tikėjimui ir Bažnyčiai, kuriai jis tarnavo visą gyvenimą. Verta 
perskaityti ir nepritariantiems arkivysk. M. Lefebvre'o pozicijai! 

Kun. Juozas Lomanas - 0UO VADIS, MODERNIOJI EUROPA? 


Minkštas viršelis, 336 p. Kaina 12 Lt. 

Europos kelias iš pagonybės į katalikišką civilizaciją ir atgal į pagonybę. Tragiš- 
ka istorija, iliustruota šimtais citatų iš žymių filosofų ir mokslininkų veikalų. 
Atstoja populiarų įvadą į moderniąją filosofiją. 


ROMA IR TRADICIJA. Šv. Pijaus X kunigų brolijos derybos su Vatikanu 
2004 metais 

Segta, 80 p. Kaina 3 Lt. 

Rinkinyje pateikti interviu ir Brolijos gen. vyresniojo paskaita atskleidžia, kad 
Brolijos siūlomas grįžimas prie Tradicijos yra vienintelė išeitis iš šiandieninės 
krizės Katalikų Bažnyčioje. 


Aleksandr Dvorkin - SEKTOS. Totalitarinių sektų apžvalga 

Minkštas viršelis, 524 p. Kaina 20 Lt. 

Išsamiai iš krikščioniškų pozicijų įvertinamos žymiausios totalitarinės sektos: 
mormonai, jehovistai, munistai, krišnaistai, „Naujojo amžiaus“ judėjimas ir 
t.t. Vertimą finansavo Valstybinė jaunimo reikalų taryba. 


Šv. Liudvikas Marija Grinjonas de Monforas - AUKSINĖ KNYGA 

Kietas viršelis, 324 p. Kaina 24 Lt. 

XVIII a. prancūzų šventojo veikalų apie tobulą pamaldumą Švč. Mergelei Mari- 
jai rinkinys. Katalikų dvasinės literatūros klasika. 


AUKŠTYN ŠIRDIS - 

Katalikų maldos ir giesmės 

Net 900 puslapių ant plono popieriaus, kietas viršelis, paauksuoti kraštai. Kai- 
na 39,- Lt. . 

Šv. Mišių (pagal 1962 m. Mišiolą) tekstas lotynų ir lietuvių kalbomis, visos 
žymiausios maldos, litanijos ir pamaldžios praktikos, šimtai lotyniškų ir lietu- 
viškų giesmių (daugelis iš jų su natomis), patogi maldų ir giesmių rodyklė. 
Geriausia dovana Pirmosios šv. Komunijos ar Sutvirtinimo proga! 

Liturginis kalendorius 


Balandis 


Eilinė diena - III klasė. 

Eilinė diena - III klasė; šv. Pranciškaus Pauliečio, išp., min. 
Eilinė diena - III klasė; Svč. M. Marijos Septynių skausmų min. 
Privalomas susilaikymas nuo mėsiškių valgių, patariamas pasninkas. 
Švč. Jėzaus Širdies penktadienis. 

Eilinė diena - III klasė; šv. Izidoriaus, vysk., išp. ir Bažn. mok., min. 
Nek. Marijos Širdies šeštadienis. 

Verbų sekmadienis - I klasė. 

Didžiosios savaitės pirmadienis — I klasė. 

Didžiosios savaitės antradienis - I klasė. 

Didžiosios savaitės trečiadienis - I klasė. 

Didysis Ketvirtadienis - I klasė. 

Didysis Penktadienis - I klasė. 

Privalomas pasninkas ir susilaikymas nuo mėsiškių valgių. 

Didysis Šeštadienis - I klasė. 

Velykų sekmadienis - I klasė. 

Pirmadienis Velykų oktavoje - I klasė. 

Antradienis Velykų oktavoje - I klasė. 

Trečiadienis Velykų oktavoje - I klasė. 

Ketvirtadienis Velykų oktavoje - I klasė. 

Penktadienis Velykų oktavoje - I klasė. 

Baltasis šeštadienis - I klasė. 

Baltasis sekmadienis - I klasė. (Dievo Gailestingumo šventė.) 
Eilinė diena - IV klasė. 

Šv. Anzelmas, vysk., išp. ir Bažn. mok. - III klasė. 

Šv. Soteras ir Kajus, popiežiai ir kankiniai - III klasė. 

Eilinė diena - IV klasė; šv. Jurgio, kank., min (Jurginės). Lietuvoje: an- 
trasis Lietuvos globėjas, Vilniaus arkivyskupijos globėjas - II klasė. 
Šv. Fidelis Sigmaringietis, kank. - III klasė 

Šv. Morkus, evangelistas - II klasė 

II sekmadienis po Velykų - II klasė. 

Šv. Petras Kanizijus, išp. ir Bažn. mok. - III klasė. 

Šv. Kryžiaus Paulius, išp. - III klasė 

Šv. Petras Veronietis, kank. - III klasė. 

Šv. Kotryna Sienietė, merg. - III klasė. 

Gegužės 
Šv. Juozapas Darbininkas, Švč. M. Marijos Sužadėtinis, išp. - I klasė. 
Švč. Jėzaus Širdies penktadienis. 
Šv. Atanazas, vysk., išp. ir Bažn. mok. - III klasė. 
Nek. Marijos Širdies šeštadienis. 
III sekmadienis po Velykų - II klasė. Motinos diena. 
Šv. Monika, našlė - III klasė. 
Šv. Pijus V, pop. ir išp. - III klasė. 
Eilinė diena - IV klasė 
Šv. Stanislovas, vysk. ir kank. - III klasė. 
Eilinė diena - IV klasė 
Šv. Grigalius Nazianzietis, vysk., išp. ir Bažn. mok. - III klasė. 
IV sekmadienis po Velykų - II klasė. 
Šv. Pilypas ir Jokūbas, apaštalai - II klasė. 
Šv. Nerėjas, Achilas ir Domicelė, merg., bei Pankratas, kankiniai, - III 
klasė. 
Šv. Robertas Belarminas, vysk., išp. ir Bažn. mok. - III klasė. 
Eilinė diena - IV klasė; šv. Bonifaco, kank., min. 
Šv. Jonas Krikštytojas Salietis, išp. — III Idasė 
Šv. Ubaldas, vysk. ir išp. - III klasė 
V sekmadienis po Velykų - II klasė. 
Šv. Venantas, kank. - III klasė; Mažosios litanijos 
Šv. Petras Celestinas, pop. ir išp. — III klasė; šv. Pudencijonos, merg., min. 
Mažosios litanijos. 
Žengimo į dangų vigilija — II klasė; šv. Bernardino Sieniečio, išp., min. 
Mažosios litanijos. 
Viešpaties Žengimas į į dangų (Šeštinės) - I klasė 
Penktadienis po Žengimo į dangų - IV klasė. 
Šeštadienis po Žengimo į į dangų - IV klasė 
Sekmadienis po Žengimo į dangų - II klasė. 
Šv. Grigalius (VII), pop. ir išp. — III klasė; šv. Urbono I, pop. ir kank., min. 
Šv. Pilypas Neris, išp. — III klasė; šv. Eleuterijaus, pop. ir kank., min. 
Šv. Beda Garbingasis, išp. ir Bažn. mok. - III klasė; šv. Jono I, pop. ir 
kank., min. 
Šv. Augustinas Kenterberietis, vysk. ir išp. — III klasė. 
Šv. Marija Magdalena de Paci, merg. - III klasė. 
Sekminių vigilija - I klasė 
Patariamas pasninkas ir susilaikymas nuo mėsiškių valgių. 


Sekminių sekmadienis - I klasė. 

Aplinkraštis 
Birželis 
Pirmadienis Sekminių oktavoje - I klasė. 
Antradienis Sekminių oktavoje - I klasė. 
Sekminių metų ketvirčio diena - I klasė. 
Patariamas pasninkas ir susilaikymas nuo mėsiškių valgių. 
Ketvirtadienis Sekminių oktavoje - I klasė. 
Sekminių metų ketvirčio diena - I klasė. 
Patariamas pasninkas ir susilaikymas nuo mėsiškių valgių. 
Švč. Jėzaus Širdies penktadienis. 
Sekminių metų ketvirčio diena - I klasė. 
Patariamas pasninkas ir susilaikymas nuo mėsiškių valgių. 
Nek. Marijos Širdies šeštadienis. 
Švenčiausiosios Trejybės šventė - I klasė. Tėvo diena. 
Eilinė diena - IV klasė. 
Eilinė diena - IV klasė; šv. Primo ir Felicijono, kankinių, min. 
Šv. karalienė Margarita, našlė - III klasė. 
Švenčiausiojo Kristaus Kūno šventė (Devintinės) - I klasė. 
Šv. Jonas Fakundas, išp. - III klasė; šv. Bazilido, Kirino, Naboro ir Nazari- 
jaus, kankinių, min. 
Šv. Antanas Paduvietis, išp. ir Bažn. mok. (Antaninės) - III klasė. 
Vilkaviškio vyskupijoje: vyskupijos globėjas - I klasė. 
II sekmadienis po Sekminių - II klasė. 
Eilinė diena - IV klasė; šv. Vito, Modesto ir Krescencijos, kankinių, min. 
Eilinė diena - IV klasė. 
Šv. Grigalius Barbadikas, vysk. ir išp. - III klasė. 
Šv. Efremas Siras, diakonas, išp. ir Bažn. mok. - III klasė; šv. Morkaus ir 
Marcelijono, kankinių, min. 
Švenčiausiosios Jėzaus Širdies šventė - I klasė. 
Švč. M. Marijos šeštadienis - IV klasė; šv. Silverijaus, pop. ir kank., min. 
III sekmadienis po Sekminių - II klasė. 
Šv. Paulinas Nolietis, vysk. ir išp. - III klasė. 
Joninių vigilija - II klasė. 
Šv. Jono Krikštytojo Gimimas (Joninės) - I klasė. 
Kauno arkivyskupijoje: arkivyskupijos globėjas. 
Šv. Vilhelmas, abatas - III klasė. 
Šv. Jonas ir Paulius, kankiniai - III klasė. 
Švč. M. Marijos šeštadienis - IV klasė. 
IV sekmadienis po Sekminių - II klasė. 
Šv. Petras ir Paulius, apaštalai (Petrinės) - I klasė. 
Šv. Pauliaus, apaštalo, paminėjimas - III klasė; šv. Petro, ap., min. 

KAUNAS 
GAILESTINGUMO MOTINOS KOPLYČIA, 
Birutės g. 1, įėjimas iš Vaidoto g. (prie Panemunės troleibusų žiedo) 


Sekmadieniais: 

10.00 Švč. Sakramento adoracija, 

11.00 giedotinės šv. Mišios su pamokslu. 
Šiokiadieniais: 

LII ir V: 


7.15* šv. Mišios / 18.15 Rožančius / 19.00 šv. Mišios. 
IV: 


7.15* šv. Mišios / 18.00 Švč. Sakr. adoracija / 19.00 šv. Mišios. 
VI: 


8.15* / 9.00 šv. Mišios. 


: ŠIAULIAI 
Svč. MERG. MARIJOS GIMIMO KOPLYČIA 


Vilniaus g. 68. 
Sekmadieniais: 


16.30 giedotinės šv. Mišios su pamokslu. 


* Šių Mišių gali nebūti, prašome iš anksto pasiteirauti tel. 8-618-12953. 


Yra galimybė atlikti išpažintį, susitarti dėl kitų sakramentų, ligonių B 
mo ir katekizmo pamokų. 


DIDŽIOJI SAVAITĖ GAILESTINGUMO MOTINOS KOPLYČIOJE 


Verbų sekmadienis - I klasė. 

10.00 verbų šventinimas ir dalinimas, po to giedotinės šv. Mišios. 
Didysis Ketvirtadienis - I klasė. 

18.30 Paskutinės Vakarienės Mišios. 

Po apeigų - budėjimas prie Švč. Sakramento, tyli adoracija iki 23.00 
Didysis Penktadienis - I klasė. 

18.00 Kryžiaus kelias. 

19.00 Didžiojo Penktadienio liturgija. 
Didysis Šeštadienis - I klasė. 

20.00 Velykų vigilija. 
Velykų sekmadienis - I klasė. 

10.00 Viešpaties Prisikėlimas, po to Velykų šv. Mišios. 


Sv. Kazimiero prioratas 


Birutės g. 1, LT-45320 Kaunas 


Tel./Faks: (8-37) 749563 
“Tel: (8-37) 345357 | 
El. paštas: prioratasefsspx.lt | 
„Mob.: 8-618-12953 | 
Interneto svetainė: http://fsspx.lt 
Mūsų sąskaitos Vilniaus banke: 
VšĮ „LAETITIA“, a.s.: LT 17 7044 0600 0100 9465 (paramoms) 
VšĮ „LAETITIA“, a.s.: LT 02 7044 0600 0542 9928 J o 
Įmonės kodas: 110089710 S 


Paremkite katalikų Tradiciją Lietuvoje paskirdami 3 2 proc. savo | 


* pajamų mokesčio! Mums tai būtų didelė parama, o jums tai nieko | 


nekainuoja. 


Dievas teatlygina! 


